DDT (diklor-difenyl-trikloretan) var tidligere et mye benyttet insektmiddel over store deler av verden. Selv om DDT er effektivt mot insekter som sprer sykdommer som malaria, har stoffet alvorlige bivirkninger i økosystemer. Det er svært stabilt og brytes langsomt ned, noe som fører til at det akkumuleres i næringskjeder. Tallrike studier på fuglearter som fiskeørn, falk og ørn viste at DDT påvirket reproduksjonen negativt, hovedsakelig ved å svekke eggeskallene, noe som førte til lavere klekkeprosent.